Dié woonbuurt is bekend vir sy spoggerige herehuise. Hier kan jy maklik meer as R100 miljoen blaas op ’n nessie van jou eie, berig Businesstech.co.za.
Dis nie die eerste keer dat Nettleton-weg as die duurste straat in die land aangewys is nie. Lighthouse Property het ook in 2016 dié einste Kaapse straat gelys as die duurste in Suid-Afrika. Toe was die gemiddelde prys vir eiendomme daar R47,55 miljoen.